Multivá szeretne válni a Szentkirályi ásványvíz gyártója
"Itthon piacvezetõ szerep, külföldön sok országban pedig maga a jelenlét" - így foglalható össze az a szemlélet, amellyel a Szentkirályi ásványvíz gyártója magyar multinacionális céggé kíván válni. Az elsõ feltétel már teljesült, a további teendõkrõl pedig Balogh Levente, a társaság tulajdonos-ügyvezetõje beszélt az [origo]-nak.
- Ambiciózus célnak tûnik, hogy a Szentkirályi magyar multinacionális céggé szeretne válni a világ ásványvízpiacán, ahol igen nagy a tülekedés. Reális ez a célkitûzés?

- Ha nem tartanám annak, nem fogalmaztam volna meg. Ennek persze számos feltétele van, de alapvetõ, hogy miképpen közelítünk a célhoz. Itthon például a sok téves megközelítés közül az egyik, hogy ha valami miatt nem sikerül Magyarországon érvényesülni, akkor majd külföldön menni fog. Ez alapjában téves felfogás, és valószínûleg kudarcra van ítélve. Ahhoz ugyanis, hogy bármely más országban is biztosan vethessük meg a lábunkat, elõször otthon kell piacvezetõvé válnunk. Huszonéves koromban faltam azokat a könyveket, amelyek egy-egy üzleti dinasztia felemelkedésének történetét mesélték el, s többek között ezt az aranyigazságot szûrtem le belõlük. Ebbõl indultam ki a Szentkirályi felépítésekor, s az eddigi eredmények, azt hiszem, igazolták a választott út helyességét. Külön cégként és márkaként 2003-ban indultunk el, s az értékesítés árbevételét tekintve ma már piacvezetõk vagyunk itthon, számos jelentõs, tradicionális márkát magunk mögé utasítva.

- Ez a külföldi piacok bevételéhez kevés lesz.

- Pedig a megoldandó képlet itt is egyszerû, régrõl ismert. Kiváló minõségû terméket kell kínálni, s a színvonalat állandóan tartani kell. A Szentkirályi esetére lefordítva ez úgy néz ki, hogy nagy szerencsénk volt, találtunk egy kiváló minõségû vízbázist, amely teljesen steril, a víz nem tartalmaz sem arzént, sem nitrátot vagy nitritet, ebben szinte egyedülálló. Önmagában ez azonban kevés. Olyan technológiára van szükség a kitermelésnél, a palackozásnál, amely megtartja ezt a minõséget. Ezt mi megvalósítottuk, a víz felhozatalától a palack lezárásáig nem érinti emberi kéz a terméket. Olyan technológiát vezettünk be, amelyre a konkurencia is elismeréssel tekint, mert nekik nincs ilyen. Hogy még érthetõbb legyen az üzleti filozófiánk: azt valljuk, hogy a kiváló minõség nem az ár függvénye, hanem alapfeltétel, legyen szó ruha, bútor vagy ásványvíz elõállításáról. Még szemléletesebb talán az autógyártás példája. Nézze meg, hogy a gyárak a tíz évvel ezelõttihez képest mennyi újítást, több kényelmet és biztonságot nyújtó szolgáltatást gyömöszölnek be a gépkocsikba, miközben reálértékben nem kérnek magasabb árat az autókért. Így értem, hogy a szint tartása és a fejlesztés nem lehet az ár függvénye. Ehhez ragaszkodom, s ezért fogalmaztuk meg mottónkat, amely szerint: "A kiváló minõség nem extra, hanem alapvetõ követelmény".

- Gondolja, hogy ezt a konkurencia nem tartja evidenciának?

- Nem tudom, mit tart annak, s mit nem. De az tény, hogy megítélésem szerint elhibázottan reagáltak a Szentkirályi megjelenésére. Válaszul rossz árpolitikát, rossz marketinget alkalmaztak, s a termékstruktúrájukat is rosszul építették fel.

Helyi cégek felvásárlásával terjeszkedik a Szentkirályi. További képekért kattintson a fotóra!

- Mekkorát lökött a Szentkirályin a 2004-ben Párizsban elnyert díj? (A díjról keretes írásunkban olvashat részletesen)

- Az a díj a márkaépítés csak egyik - bár kétségtelenül fontos - lépcsõfoka volt. Azóta 32 hazai és nemzetközi díjat nyertek a vizeink, amirõl kevesebb szó esik. Ennek persze az az oka, hogy 2004-ben Párizsban nagyon komoly volt a mezõny, ugyanis nem szimpla megmérettetés volt, hanem akkor tartották a palackozott vizek kongresszusát is, amely miatt a világ 110 legjelentõsebb cége volt jelen és nevezett, lefedve az ásványvíz-elõállítók háromnegyedét. Ez adta meg a díj különleges rangját.

- Hogyan képzeljük el a nemzetközi piacon való megjelenést? Jön a Szentkirályi, és szó szerint elárasztja a külsõ piacokat az ásványvizével?

- Egyáltalán nem, sõt ellenkezõleg. A terjeszkedést úgy képzelem el, hogy néhány környezõ országban, és távolabb is helyi ásványvízcégeket vásárol fel a Szentkirályi. Nagyon fontos szempont ugyanis a nemzeti márkák megtartása helyben. A fogyasztók általában a saját termékeket kedvelik, azokat részesítik elõnyben, ami természetes, gondoljunk csak arra, hogy nálunk is hányszor elhangzik, hogy vásároljunk magyar élelmiszert. Ez valahogyan kódolva van az emberekben, az egyes nemzetekben, hogy a saját kamrájában bízik, s ez ellen felesleges lenne hadakozni. Ha sikerül megvásárolni helyi gyártót, arra az értékesítési láncra prémium márkaként már felfûzhetõ a Szentkirályi is.

Ha belegondol, ezt a stratégiát követték Magyarországon a multik az édességiparban vagy a tejiparban is. Megtartottak számtalan közkedvelt márkát, Boci, Tibi, Túró Rudi és társai, de közben behozták a saját termékeiket is. Nem szégyen tanulni a multiktól, amit jól csinálnak, át kell venni tõlük, amit rosszul, azt viszont ki kell javítani. Szó sincs tehát arról, hogy bármely külpiacot megpróbálnánk elárasztani a Szentkirályival - ez nem is menne az elõbb felsoroltak miatt. A pármai sonkát a világ talán legjobb sonkájának tartják, Magyarországon is kapható. Mégis, ha az össz hazai sonkafogyasztással vetnénk össze, szinte mérhetetlen az itt értékesített mennyiség. Ennek ellenére a pármai sonka itt van nálunk is, mert egy világhírû brandnek mindenhol jelen kell lennie. Így képzelem el az építkezést a Szentkirályival is, kis lépésekben. Ennek jó példája, hogy Malibuban, Robert de Niro ottani Nobu éttermében Szentkirályi ásványvizet szolgálnak fel, elismerve az ásványvíz kiváló minõségét, meg persze azt a munkát, amellyel sikerült elfogadtatnunk a vizünket a világhírû mûvésszel. 

- Milyen eredménnyel lenne elégedett öt-tíz év múlva, mikor mondhatná, hogy tényleg magyar multivá vált a Szentkirályi?

- Itthon tavaly 150 millió liter ásványvizet adtunk el, öt-tíz év múlva nagyon elégedett lennék az évi 300 millió literes értékesítéssel, ha azt stabilan tartani tudnánk. Ami a külpiacokat illeti, jelenleg tíz országban kapható a Szentkirályi, reményeim szerint az országok száma legalább 20-30-ra bõvíthetõ a következõ években.

Emberi kéz érintése nélkül palackozzák az ásványvizet. További képekért kattintson a fotóra!
Szentkirályi Ásványvíz vállalkozás ásványvíz fejlesztés márka marketing